
 R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

   P R I M A R

Nr.  3.639/19.04.2021                                                                                            
REFERAT DE APROBARE

   a proiectului de hotărâre  privind concesionarea prin licitație a terenul situat în Deta, Calea Opatiței, nr. 4B, proprietatea privată a orașului Deta.

           Strategia de dezvoltare economico-socială a orașului Deta, prin consolidarea resurselor existente, furnizează orașului stabilitate și extindere economică stabilă. Dezvoltarea investițiilor locale presupune crearea unui climat care să atragă și alte investiții, ceea ce va avea impact pozitiv asupra comunității, prin creșterea ofertei de noi locuri de muncă direct create, creșterea vânzărilor, a salariilor etc.

          Atragerea la bugetul local al orașului Deta de fonduri suplimentare rezultate în urma administrării optime a patrimoniului public și privat reprezintă o preocupare a administrației locale. Astfel, prin contractul de concesiune, concesionarul va fi obligat să achite în contul bugetului local o  redevență stabilită în baza unui raport de evaluare și aprobată de către consiliul local. La aceasta se mai adaugă taxele și impozitele către bugetul de stat și bugetul local stabilite conform prevederilor legale în vigoare. 

          Prin concesionare urmează să se transfere în sarcina concesionarului întreaga responsabilitate pentru modul de gestionare a imobilului concesionat, inclusiv responsabilitățile privind mediul. Acesta urmează să administreze, cu respectarea reglementărilor în vigoare, acoperind în viitor costurile de întreținere și exploatare.
          Astfel, consider oportună scoaterea la licitație a terenul situat în Deta, Calea Opatiței, nr. 4B,  aflat în domeniul privat al orașului Deta. 

         În baza art. 129 alin. (2) litera c), alin. (6), litera a), art. 312 alin. (3) și art. 362 alin. (3) din O.U.G. nr. 57/2019 privind Codul Administrativ, cu modificările și completările ulterioare, vă propun spre aprobare proiectului de hotărâre  privind concesionarea prin licitație a terenul situat în Deta, Calea Opatiței, nr. 4B, proprietatea privată a orașului Deta.

Pt. PRIMAR,

Corneliu-Traian PLUȘTEA.

